CELEX: 62017TN0312
Language: et
Date: 2017-06-01 00:00:00
Title: Kohtuasi T-312/17: 1. juunil 2017 esitatud hagi – Campbell versus komisjon

31.7.2017   
            
            
               ET
            
            
               Euroopa Liidu Teataja
            
            
               C 249/31
            
         1. juunil 2017 esitatud hagi – Campbell versus komisjon
   (Kohtuasi T-312/17)
   (2017/C 249/47)
   Kohtumenetluse keel: inglise
   
      Pooled
   
   
      Hageja: Liam Campbell (Dundalk, Iirimaa) (esindaja: solicitor J. MacGuill)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 7. aprilli 2017. aasta otsus, millega ei antud hagejale õigust tutvuda dokumentidega, mis puudutavad Leedu suhtes alustatud rikkumismenetlust väidetavalt direktiivi 2010/64/EL (1) ülevõtmata jätmise tõttu.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et kostja jättis taotluse lubada määruse 1049/2001 alusel dokumentidega tutvuda konkreetselt läbi vaatamata ja eiras sellega asjakohast kohtupraktikat.
            
         
               2.
            
            
               Teine väide, et kostja tugines õigusvastaselt teatud üldistele oletustele dokumentide avalikustamise kohta ning eiras sellega asjakohases kohtupraktikas väljatöötatud põhimõtteid.
            
         
               3.
            
            
               Kolmas väide, et kostja jättis asjakohast kohtupraktikat eirates iga dokumendi puhul spetsiifiliselt ja tõhusalt riski analüüsimata.
            
         
               4.
            
            
               Neljas väide, et kostja jättis asjakohast kohtupraktikat eirates spetsiifiliselt ja tõhusalt analüüsimata võimaluse lubada dokumentidega osaliselt tutvuda.
            
         
               5.
            
            
               Viies väide, et kostja on ülekaaluka avaliku huvi olemasolu osas teinud ilmse hindamisvea, eirates kohtupraktikas väljatöötatud põhimõtteid.
            
         
      (1)  Euroopa Parlamendi ja nõukogu 20. oktoobri 2010. aasta direktiiv 2010/64/EL õiguse kohta suulisele ja kirjalikule tõlkele kriminaalmenetluses (ELT 2010, L 280, lk 1).